**VEDLEGG XVI**

REFERERT TIL I ARTIKKEL 3.12 (UFORENELIGE TILTAK) I AVSNITT 3.2 (INVESTERINGSLIBERALISERING), ARTIKKEL 3.18 (UFORENELIGE TILTAK) I AVSNITT 3.3 (GRENSEKRYSSENDE TJENESTER), ARTIKKEL 3.28 (UFORENLIGE TILTAK) I AVSNITT 3.4 (ADGANG OG MIDLERTIDIG OPPHOLD FOR FYSISKE PERSONER), ARTIKKEL 3.49 (ØVERSTE LEDELSE OG STYRE) I UNDERAVSNITT 3.5.3 (FINANSIELLE TJENESTER) OG ARTIKKEL 3.77 (UFORENLIGE TILTAK) I UNDERAVSNITT 3.5.6 JURIDISKE TJENESTER

# **VEDLEGG XVI: EKSISTERENDE TILTAK**

REFERERT TIL I ARTIKKEL 3.12 (UFORENELIGE TILTAK) I AVSNITT 3.2 (INVESTERINGSLIBERALISERING), ARTIKKEL 3.18 (UFORENELIGE TILTAK) I AVSNITT 3.3 (GRENSEKRYSSENDE TJENESTER), ARTIKKEL 3.28 (UFORENLIGE TILTAK) I AVSNITT 3.4 (INNREISE OG MIDLERTIDIG OPPHOLD FOR FYSISKE PERSONER), ARTIKKEL 3.49 (ØVERSTE LEDELSE OG STYRE) I UNDERAVSNITT 3.5.3 (FINANSIELLE TJENESTER) OG ARTIKKEL 3.77 (UFORENLIGE TILTAK) I UNDERAVSNITT 3.5.6 JURIDISKE TJENESTER

## **Hovednoter**

1. Bindingslisten til en part i dette vedlegg fastsetter i henhold til artikkel 3.12 (Uforenelige tiltak) i avsnitt 3.2 (Investeringsliberalisering), artikkel 3.18 (Uforenelige tiltak) i avsnitt 3.3 (Grensekryssende tjenester), artikkel 3.49 (Øverste ledelse og styre) i underavsnitt 3.5.3 (finansielle tjenester) og artikkel 3.77 (Uforenelige tiltak) i underavsnitt (Juridiske tjenester), partenes reservasjoner med hensyn til eksisterende tiltak som ikke oppfyller forpliktelser i henhold til

a) artikkel 3.6 (Markedsadgang) i avsnitt 3.2 (Investeringsliberalisering) eller artikkel 3.14 (Markedsadgang) i avsnitt 3.3 (Grensekryssende tjenester),

b) artikkel 3.15 (Lokal tilstedeværelse) i avsnitt 3.3 (Grensekryssende tjenester),

c) artikkel 3.7 (Nasjonal behandling) i avsnitt 3.2(Investeringsliberalisering) eller 3.16 (Nasjonal behandling) i avsnitt 3.3 (Grensekryssende tjenester),

d) artikkel 3.8 (Bestevilkårsbehandling) i avsnitt 3.2 (Investeringsliberalisering) eller 3.17 (Bestevilkårsbehandling) i avsnitt 3.3 (Grensekryssende tjenester),

e) artikkel 3.9 (Øverste ledelse og styre), i avsnitt 3.2 (Investeringsliberalisering),

f) artikkel 3.10 (Ytelseskrav), i avsnitt 3.2 (Investeringsliberalisering), eller

g) artikkel 3.49 (Øverste ledelse og styre) i underavsnitt 3.5.3 (Finansielle tjenester), eller

h) artikkel 3.76 (Forpliktelser) i underavsnitt 3.5.6 (Juridiske tjenester).

2. Reservasjonene berører ikke partenes rettigheter og forpliktelser etter Verdens handelsorganisasjons tjenesteavtale (GATS).

3. Hver reservasjon fastsetter følgende elementer:

1. «**sektor**», viser til den generelle sektoren der reservasjonen er tatt,
2. «**undersektor**», viser, der det er anvendt, til den spesifikke sektoren der reservasjonen er tatt,
3. «**næringsgruppering**», viser, der det er anvendt, til aktiviteten omfattet av reservasjonen i henhold til CPC, ISIC Rev. 3.1, eller som uttrykkelig beskrevet på annen måte i nevnte reservasjon,
4. «**reservasjonstype**» spesifiserer forpliktelsen som er nevnt i nr. 1, og som det er tatt en reservasjon for,
5. «**tiltak**», angir lovgivning eller andre tiltak, som nærmere beskrevet der de er angitt, avhengig av hva som passer best, og der det er angitt av elementet «beskrivelse», som reservasjonen er tatt for. Med «tiltak» nevnt i elementet «tiltak»,
6. menes tiltaket som endret, opprettholdt eller fornyet per denne avtales ikrafttredelsesdato,
7. inkluderes et hvilket som helst underordnet tiltak vedtatt eller opprettholdt med henvisning til tiltaket og i forenlighet med det, og
8. «**beskrivelse**», fastsetter uforenelige sider ved eksisterende tiltak som er omfattet av reservasjonen.

En part kan også innta elementet «**myndighetsnivå**» i en reservasjon for å angi på hvilket myndighetsnivå tiltaket som reservasjonen er tatt for, opprettholdes.

4. For å unngå tvil presiseres det at, for det tilfellet at en part vedtar et nytt tiltak på et annet nivå enn det som reservasjonen opprinnelig var tatt på og det opprinnelige tiltaket nevnt i «tiltak», og dette nye tiltaket– innen det territoriet det får anvendelse for – faktisk erstatter det uforenelige aspektet ved det opprinnelige tiltaket, skal det nye tiltaket anses for å utgjøre en «endring» som definert i artikkel 3.12 (Uforenelige tiltak) i avsnitt 3.2 (Investeringsliberalisering); artikkel 3.18 (Uforenelige tiltak) i avsnitt 3.3 (Grensekryssende tjenester); artikkel 3.28 (Uforenelige tiltak) i avsnitt 3.4 (Innreise og midlertidig opphold for fysiske personer) og artikkel 3.77 (Uforenelige tiltak) i underavsnitt 3.5.6 (Juridiske tjenester).

5. Ved fortolkning av en reservasjon skal alle elementene i reservasjonen vurderes. En reservasjon skal fortolkes i lys av de relevante forpliktelser som reservasjonen er tatt mot. Elementet «tiltak» skal ha forrang fremfor alle øvrige elementer.

6. I hver parts bindingsliste:

a) menes med «ISIC Rev. 3.1», De forente nasjoners International Standard Industrial Classification of all Economic Activities som oppført i Statistical Office of the United Nations, Statistical Papers, Series M, No. 4, ISIC Rev. 3.1, 2002,

1. menes med «CPC», the Provisional Central Product Classification som oppført i (Statistical Papers, Series M, No. 77, Department of International Economic and Social Affairs, Statistical Office of the United Nations, New York, 1991).

7. I hver parts bindingsliste er en reservasjon med hensyn til krav om lokal tilstedeværelse på en parts territorium tatt mot artikkel 3.15 (Lokal tilstedeværelse), og ikke mot artikkel 3.14 (Markedsadgang) eller 3.16 (Nasjonal behandling i avsnitt 3.3(Grensekryssende tjenester). Videre er et slikt krav ikke tatt som en reservasjon mot artikkel 3.7 (Nasjonal behandling) i avsnitt 3.2 (Investeringsliberalisering).

8. Listen under reservasjoner inneholder ikke tiltak med hensyn til kvalifikasjonskrav og prosedyrer, tekniske standarder og lisenskrav og -prosedyrer når disse ikke utgjør en begrensning av markedsadgang og nasjonal behandling som definert i artikkel 3.6 (Markedsadgang) eller artikkel 3.7 (Nasjonal behandling) i avsnitt 3.2 (Investeringsliberalisering), artikkel 3.14 (Markedsadgang), artikkel 3.15 (Lokal tilstedeværelse) eller artikkel 3.16 (Nasjonal behandling) i avsnitt 3.3 (Grensekryssende tjenester) eller artikkel 3.76 (Forpliktelser) i underavsnitt 3.5.6 (Juridiske tjenester). Disse tiltakene kan omfatte særlig behov for å oppnå en tillatelse, for å overholde en forpliktelse til å tilby leveringspliktige tjenester, for å ha anerkjente kvalifikasjoner i regulerte sektorer, for å bestå bestemte eksamener, herunder blant annet språkeksamener, for å oppfylle krav til utøvere av et bestemt yrke, f.eks. medlemskap i en yrkessammenslutning, for å ha en lokal representant som utfører en tjeneste eller for å sikre seg en lokal adresse, eller av hensyn til regulering og planlegging av krav, eller eventuelle likebehandlende krav om at visse aktiviteter ikke kan gjennomføres i vernesoner eller verneområder. Selv om slike krav ikke er spesifisert på en liste, vil de fortsatt få anvendelse.

9. For å unngå tvil presiseres det at likebehandlende tiltak ikke utgjør en begrensning av markedsadgang som definert i artikkel 3.6 (Markedsadgang) i avsnitt 3.2 (Investeringsliberalisering), artikkel 3.14 (Markedsadgang) i avsnitt 3.3 (Grensekryssende tjenester) , eller artikkel 3.76 (Forpliktelser) i underavsnitt 3.5.6 (Juridiske tjenester) for ethvert tiltak:

a) som for å sikre rettferdig konkurranse krever skille mellom eierskap til infrastruktur og eierskap til varer og tjenester som leveres gjennom infrastruktur som nevnt, for eksempel på områdene energi, transport og telekommunikasjon,

b) som for å sikre rettferdig konkurranse begrenser konsentrasjon av eierskap,

1. som søker å sikre bevaring og vern av naturressurser og miljø, også med hensyn til klimaendringer, herunder en begrensning av tilgang på, antall og omfang av tildelte konsesjoner, og innføring av midlertidig stans i virksomhet eller forbud,
2. som legger en begrensning på antallet innvilgede godkjenninger på grunn av tekniske eller fysiske hindringer, for eksempel spekter og frekvenser for telekommunikasjon, eller
3. som krever at en viss prosentandel aksjeeiere, eiere, partnere eller styremedlemmer i et foretak skal være kvalifisert for eller utøve et bestemt yrke som for eksempel advokat eller regnskapsfører.

10. For å unngå tvil presiseres det at for Island, Liechtenstein og Norge omfatter forpliktelsen til å innvilge nasjonal behandling ikke krav om at behandlingen som i Norge innvilges fysiske personer eller foretak fra en annen EØS-stat, eller tiltak vedtatt i henhold til EØS-avtalen skal utvides til å omfatte fysiske personer eller foretak fra Storbritannia. Behandling som nevnt innvilges bare foretak som er opprettet eller organisert i samsvar med lovgivningen i en EØS-stat, og som har sitt vedtektsfestede sete, sin hovedadministrasjon eller sitt hovedforretningssted i EØS-området, herunder foretak etablert i EØS-området og eid eller kontrollert av fysiske personer eller foretak fra Storbritannia.

11. Med hensyn til finansielle tjenester:

a) I motsetning til utenlandske datterselskaper er filialer etablert direkte i en EØS-stat av en finansinstitusjon utenfor EØS-området, dog med visse begrensede unntak, underlagt tilsynsreguleringer som er harmonisert på EØS-nivå og gir datterselskaper som nevnt mulighet til å foreta nye etableringer og yte grensekryssende tjenester i hele EØS-området. Slike filialer mottar derfor godkjenning for å drive virksomhet på territoriet til en EØS-stat på vilkår som er likeverdige med dem som får anvendelse for nasjonale finansinstitusjoner i den aktuelle EØS-staten, og de kan bli pålagt å oppfylle en rekke spesifikke tilsynskrav som for eksempel, med hensyn til bankvirksomhet og verdipapirer, egne kapitalkrav og andre solvenskrav og krav til rapportering og offentliggjøring av regnskaper eller, med hensyn til forsikringsvirksomhet, spesifikke garanti- og deponeringskrav, egne kapitalkrav og lokalisering i den berørte EØS-staten av aktiva som representerer de tekniske reserver og minst en tredel av solvensmarginen.

b) Island, Liechtenstein og Norge påtar seg sine forpliktelser med forbehold for gjeldende tilsynsordning i henhold til EØS-lovgivningen og relevant nasjonal lovgivning avledet av denne, herunder tredjelandsbestemmelser og avgjørelser om likeverdighet truffet av EU-kommisjonen og innlemmet i EØS-avtalen. Dersom det etter gjeldende lovgivning kreves likeverdig tilsyn av myndighetene i Storbritannia, er dette kravet oppfylt etter innlemming i EØS-avtalen av en respektiv tilsvarende avgjørelse om likeverdighet truffet av EU-kommisjonen og for det tidsrommet denne avgjørelsen er gyldig.

**Storbritannias bindingsliste**

Liste over reservasjoner:

Reservasjon nr. 1 – Helsetjenester, sosiale tjenester eller utdanningstjenester

Reservasjon nr. 2 – Yrkestjenester (juridiske tjenester; revisjonstjenester)

Reservasjon nr. 3 – Yrkestjenester (veterinærtjenester)

Reservasjon nr. 4 – Forsknings- og utviklingstjenester

Reservasjon nr. 5 – Forretningstjenester

Reservasjon nr. 6 – Kommunikasjonstjenester

Reservasjon nr. 7 – Transporttjenester og tjenester i tilknytning til transporttjenester

Reservasjon nr. 8 – Energirelatert virksomhet

## **Reservasjon nr. 1 – Helse- trygde- eller utdanningstjenester**

|  |  |
| --- | --- |
| **Sektor:** | Helse-, trygde- eller utdanningstjenester |
| **Reservasjonstype:** | MarkedsadgangNasjonal behandlingØverste ledelse og styre |
| **Avsnitt:** | Investeringsliberalisering |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

Storbritannia kan ved salg eller avhending av sine eierinteresser i, eller eiendeler tilhørende, et eksisterende statsforetak eller en eksisterende offentlig eid enhet som yter helse- trygde- eller utdanningstjenester (CPC 93, 92), forby eller innføre begrensninger med hensyn til at investorer fra EØS-/EFTA-statene eller deres foretak skal få eie slike interesser eller eiendeler eller muligheten for eierne av slike interesser og eiendeler til å kontrollere foretaket som blir resultatet. I tilknytning til slikt salg eller annen disposisjon kan Storbritannia vedta eller opprettholde ethvert tiltak med hensyn til topplederes og styremedlemmers nasjonalitet eller bosted, samt ethvert tiltak som begrenser antallet leverandører/tjenesteytere.

For formålene med denne reservasjonen:

i) skal ethvert tiltak som opprettholdes eller vedtas etter at denne avtalen er trådt i kraft, og som på tidspunktet for salget eller annen disposisjon forbyr eller innfører begrensninger på eierskapet til eierinteresser eller eiendeler eller innfører krav med hensyn til nasjonalitet eller bosted eller begrenser antallet leverandører/tjenesteytere som beskrevet i denne reservasjonen, anses for å være et eksisterende tiltak, og

ii) menes med «statsforetak», et foretak som er eid, eller kontrollert gjennom eierinteresser, av Storbritannia, og som inkluderer et foretak etablert etter at denne avtalen er trådt i kraft utelukkende med formål å selge eller avhende eierinteresser i, eller eiendeler tilhørende, et eksisterende statsforetak eller en offentlig eid enhet.

**Tiltak:**

Som fastsatt i elementet Beskrivelse som angitt over.

## **Reservasjon nr. 2 – Yrkestjenester (juridiske tjenester; revisjonstjenester)**

|  |  |
| --- | --- |
| **Sektor – undersektor:** | Yrkestjenester – Juridiske tjenester; revisjonstjenester |
| **Næringsgruppering:** | Del av CPC 861, CPC 862 |
| **Reservasjonstype:** | MarkedsadgangNasjonal behandlingLokal tilstedeværelse |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

**a) Juridiske tjenester (del av CPC 861)**

For å yte visse juridiske tjenester kan det være nødvendig å oppnå autorisasjon eller lisens fra vedkommende myndighet, eller å oppfylle krav om registrering. I den utstrekning kravene for å oppnå autorisasjon eller lisens, eller registrering, er likebehandlende og i samsvar med forpliktelser pålagt i henhold til artikkel 3.76 (Forpliktelser) i underavsnitt 3.5.6 (Juridiske tjenester), er de ikke oppført på listen. Disse kan, for eksempel, omfatte krav om å ha skaffet seg spesifikke kvalifikasjoner, å ha fullført en godkjent opplæring, eller krav om medlemskap og kontor eller postadresse innenfor vedkommende myndighets jurisdiksjon.

Med hensyn til Investeringsliberalisering – Markedsadgang, Nasjonal behandling, Grensekryssende tjenester – Markedsadgang, Lokal tilstedeværelse, Nasjonal behandling:

Oppholdssted (kommersiell tilstedeværelse) kan kreves av relevante yrkessammenslutninger eller tilsynsorganer for yting av visse innenlandske juridiske tjenester i Storbritannia. Likebehandlende juridiske formelle krav får anvendelse.

Oppholdssted kan kreves av relevante yrkesorganisasjoner eller tilsynsorganer for yting av visse innenlandske juridiske tjenester i Storbritannia med hensyn til immigrasjon.

**Tiltak:**

For England og Wales: the Solicitors Act 1974, the Administration of Justice Act 1985 og the Legal Services Act 2007. For Skottland: the Solicitors (Scotland) Act 1980 og the Legal Services (Scotland) Act 2010. For Nord-Irland: the Solicitors (Northern Ireland) Order 1976. For alle jurisdiksjoner: the Immigration and Asylum Act 1999. I tillegg kan tiltak som får anvendelse i hver jurisdiksjon omfatte krav fastsatt av yrkesorganisasjoner og tilsynsorganer.

**b) Revisjonstjenester (CPC 86211, 86212 unntatt regnskaps- og bokføringstjenester)**

Med hensyn til Investeringsliberalisering – Nasjonal behandling og Grensekryssende tjenester – Nasjonal behandling:

Vedkommende myndighet i Storbritannia kan med forbehold om gjensidighet godkjenne kvalifikasjonene til en revisor som er borger av en EØS-/EFTA-stat eller et tredjeland, med sikte på å tillate at vedkommende kan fungere som offisiell revisor i Storbritannia (CPC 8621).

**Tiltak:**

The Companies Act 2006

## **Reservasjon nr. 3 – Yrkestjenester (veterinærtjenester)**

|  |  |
| --- | --- |
| **Sektor – undersektor:** | Yrkestjenester – veterinærtjenester |
| **Næringsgruppering:** | CPC 932 |
| **Reservasjonstype:** | MarkedsadgangLokal tilstedeværelse |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

Bare medlemmer av Royal College of Veterinary Surgeons (RCVS) kan yte veterinærtjenester i Storbritannia. RCVS’ retningslinjer kan kreve fysisk tilstedeværelse av den som skal yte veterinærtjenester.

**Tiltak:**

Veterinary Surgeons Act 1966

## **Reservasjon nr. 4 – Forsknings- og utviklingstjenester**

|  |  |
| --- | --- |
| **Sektor**  | Forsknings- og utviklingstjenester (FoU) |
| **Næringsgruppering:** | CPC 851, 853 |
| **Reservasjonstype:** | MarkedsadgangNasjonal behandlingLokal tilstedeværelse |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

For offentlig forsknings- og utviklingstjenester (FoU) som drar nytte av finansiering som ytes av Storbritannia, kan eneretter eller autorisasjoner gis bare til borgere av Storbritannia og til juridiske personer fra Storbritannia som har sitt registrerte kontor, sin hovedadministrasjon eller hovedforretningssted i Storbritannia (CPC 851, 853).

Denne reservasjonen berører ikke utelukkelse av anskaffelse foretatt av en part eller subsidier eller tildelinger i nr. 2 og 3 i artikkel 3.1 (Virkeområde) i avsnitt 3.1 (Generelle bestemmelser).

**Tiltak:**

Alle for tiden eksisterende og alle fremtidige forsknings- eller innovasjonsprogrammer.

## **Reservasjon nr. 5 – Forretningstjenester**

|  |  |
| --- | --- |
| **Sektor – undersektor:** | Forretningstjenester – Leie- og leasingtjenester uten operatør og andre forretningstjenester |
| **Næringsgruppering:** | Del av CPC 831 |
| **Reservasjonstype:** | MarkedsadgangLokal tilstedeværelseNasjonal behandlingBestevilkårsbehandling |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

Ved utleie eller leasing av luftfartøy uten besetning («dry lease») er et luftfartøy fra Storbritannia underlagt gjeldende registreringskrav for luftfartøyer. En «dry lease»-avtale, dvs. avtale om inn- og utleie av luftfartøy uten besetning, og som omfatter et luftfartøy fra Storbritannia, skal være underlagt krav i nasjonal lovgivning om sikkerhet i luftfarten, som forhåndsgodkjenning og andre vilkår som får anvendelse på bruk av luftfartøy registrert i et tredjeland. For å bli registrert kan det kreves at luftfartøyet er eid av fysiske personer som oppfyller spesifikke krav til nasjonalitet, eller av foretak som oppfyller spesifikke kriterier med hensyn til eierskap til og kontroll av foretakets kapital. (CPC 83104).

Med hensyn til tjenester som benytter et databasert reservasjonssystem (CRS), i tilfeller der luftfartsforetak i Storbritannia, av CRS-tjenesteytere som opererer utenfor Storbritannia, ikke gis tilsvarende behandling (i betydningen likebehandlende) som den som gis i Storbritannia, eller der CRS-tjenesteytere i Storbritannia, av luftfartsforetak utenfor Storbritannia, ikke gis tilsvarende behandling som den som gis i Storbritannia, kan det treffes tiltak for å gi tilsvarende diskriminerende behandling, henholdsvis til luftfartsforetak utenfor Storbritannia av CRS-tjenesteytere som opererer i Storbritannia, og til CRS-tjenesteytere utenfor Storbritannia av luftfartsforetak i Storbritannia.

**Tiltak:**

Europaparlaments- og rådsforordning (EF) nr. 1008/2008 av 24. september 2008 om felles regler for drift av lufttrafikk i Fellesskapet (omarbeidet), som opprettholdt i Storbritannias innlemmelse av EU Act 2018 (Withdrawal) og endret av Operation of Air Services (Amendment) (EU exit) Regulations (S.I 2018/1392). Europaparlaments- og rådsforordning (EF) nr. 80/2009 av 14. januar 2009 om atferdsregler for bruk av edb-baserte reservasjonssystemer og om oppheving av rådsforordning (EØF) nr. 2299/89, som opprettholdt i Storbritannias innlemmelse av EU Act 2018 (Withdrawal) og endret av Computer Reservation Systems (Amendment) (EU exit) Regulations 2018 (S.I 2018/1080).

**Reservasjon nr. 6 – Kommunikasjonstjenester**

|  |  |
| --- | --- |
| **Sektor – undersektor:** | Kommunikasjonstjenester – post- og kurértjenester   |
| **Næringsgruppering:** | Del av CPC 71235, del av 73210, del av 751 |
| **Reservasjonstype:** | Markedsadgang |
| **Avsnitt:** | Investeringsliberalisering og grensekryssende tjenester |
| **Myndighetsnivå:** |  Nasjonalt og regionalt (med mindre noe annet er angitt) |

**Beskrivelse:**

Organisert plassering av postkasser på offentlig vei, utgivelse av frimerker, og yting av posttjenester for rekommanderte sendinger, brukt som ledd i retts- eller forvaltningsprosedyrer, kan være begrenset. Det presiseres at den som yter posttjenester kan være underlagt en særlig generell tjenesteforpliktelse eller være pålagt å måtte gi økonomiske bidrag til et kompensasjonsfond.

**Tiltak:**

Postal Services Act 2011 og Postal Services Act 2000

## **Reservasjon nr. 7 – Transporttjenester og tjenester i tilknytning til transporttjenester**

|  |  |
| --- | --- |
| **Sektor – undersektor:** | Transporttjenester – Tjenester i tilknytning til vanntransport, tjenester i tilknytning til jernbanetransport, vegtransport og tjenester i tilknytning til vegtransport, tjenester i tiknytning til lufttransporttjenester  |
|  |  |
| **Reservasjonstype:** | MarkedsadgangNasjonal behandlingLokal tilstedeværelseØverste ledelse og styre |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

**a) Tjenester i tilknytning til lufttransporttjenester**

Med hensyn til Investeringsliberalisering – Markedsadgang og Grensekryssende tjenester – Markedsadgang:

Nivået for åpenhet om bakketjenester avhenger av lufthavnens størrelse. Antallet tjenesteytere i hver lufthavn kan være begrenset. For «store» lufthavner kan denne grensen ikke være lavere enn to tjenesteytere.

**Tiltak:**

The Airports (Groundhandling) Regulations 1997 (S.I. 1997/2389)

**b) Støttetjenester for alle typer transport**

Med hensyn til Investeringsliberalisering – Nasjonal behandling og Grensekryssende tjenester – Markedsadgang, Lokal tilstedeværelse, Nasjonal behandling:

Tolltjenester, herunder tollklareringstjenester og tjenester i tilknytning til bruk av midlertidige lagringsfasiliteter eller tollager, kan ytes bare av personer etablert i Storbritannia. For å unngå tvil presiseres det at dette omfatter personer bosatt i Storbritannia, personer med fast forretningssted i Storbritannia eller registrert kontor i Storbritannia.

**Tiltak:**

Taxation (Cross-Border Trade Act) 2018, the Customs and Excise Management Act 1979, the Customs (Export) (EU Exit) Regulations 2019, the Customs (Import duty) (importavgift) (EU Exit) Regulations 2018, the Customs (Special Procedures and Outward Processing) (Spesialprosedyrer og utenlandsk bearbeiding) (EU Exit) Regulations 2018, the Customs and Excise (toll og særavgift) (Miscellaneous Provisions and Amendments) (EU Exit) Regulations 2019/1215.

**c) Tjenester i tilknytning til vanntransport**
Med hensyn til Investeringsliberalisering – Markedsadgang og Grensekryssende tjenester – Markedsadgang:

For havnetjenester kan en havns administrative organ, eller vedkommende myndighet, begrense antallet foretak som yter havnetjenester i en gitt havn.

**Tiltak:**

Forordning (EU) nr. 2017/352 av 15. februar 2017 om opprettelse av en ramme for levering av havnetjenester og om felles regler for økonomisk innsyn i havner, artikkel 6 som opprettholdt i Storbritannias innlemmelse av EU Act 2018 (Withdrawal) og endret av Pilot and Port Services (Amendment) (EU exit) Regulations 2020 (S.I 2020/671).

Port Services Regulations 2019

**d) Vegtransporttjenester og tjenester i tilknytning til vegtransport**

Med hensyn til Investeringsliberalisering – Øverste ledelse og styre:

Det kan kreves at ledere av transportforetak i sektoren for transport av gods på veg (*the Road Haulage sector*) er bosatt i Storbritannia.

**Tiltak:**

Goods Vehicles (Licensing of Operators) Act 1995, Europaparlaments- rådsforordning (EF) nr. 1071/2009 av 21. oktober 2009 om innføring av felles regler med hensyn til vilkårene som må oppfylles for å utøve yrket som transportør på vei og om oppheving av rådsdirektiv 96/26/EF, som opprettholdt i Storbritannias innlemmelse av EU Act 2018 (Withdrawal) og endret av the Licensing of Operators and International Road Haulage (Amendment) (EU Exit) Regulations 2019 (S.I. 2019/708).

## **Reservasjon nr. 8 – Energirelatert virksomhet**

|  |  |
| --- | --- |
| **Sektor – undersektor:** | Energirelatert virksomhet – bergverk og steinbrudd |
| **Næringsgruppering:** | ISIC Rev. 3.1 11 |
| **Reservasjonstype:** | Markedsadgang |
| **Avsnitt:** | Investeringsliberalisering og grensekryssende tjenester |
| **Myndighetsnivå:** | Nasjonalt og regionalt (med mindre noe annet er angitt) |

**Beskrivelse:**

Det kreves tillatelse for å drive lete- og produksjonsvirksomhet, både på land og til havs. Men den som har slik tillatelse, kan yte tjenester innen bergverk og steinbrudd uten begrensninger.

Denne reservasjonen får anvendelse på produksjonstillatelser tildelt med hensyn til virksomhet både til lands og til havs. For å kunne oppnå tillatelse må et foretak ha forretningssted i Storbritannia. Dette innebærer krav om enten:

1. bemannet tilstedeværelse i Storbritannia,
2. registrering av et britisk foretak i Companies House, eller
3. registrering av britisk filial av utenlandsk foretak i Companies House.

For å kunne være part i en tillatelse som omfatter et produksjonsfelt, må et foretak enten a) være registrert i Companies House som et britisk foretak eller b) drive sin forretningsvirksomhet fra et fast forretningssted i Storbritannia som definert i § 148 i Finance Act 2003 (noe som normalt krever bemannet tilstedeværelse).

Denne reservasjonen omfatter ikke yting av bergverks- og brytingstjenester for et foretak som har tillatelse. Slike tjenester kan ytes uten begrensninger forutsatt at den som har produksjonstillatelse, oppfyller kriteriene nevnt over.

**Tiltak:**

Petroleum Act 1998

**[Islands bindingsliste er ikke oversatt]**

**[Liectensteins bindingsliste er ikke oversatt]**

**Norges bindingsliste**

Reservation No. 1 – All sektorer

Reservation No. 2 – Revisjonstjenester

Reservation No. 3 – Regnskaps- og bokføringstjenester

Reservation No. 4 – Teknisk testing og analysetjenester

Reservation No. 5 – Inkassobyrå

Reservation No. 6 – Eiendomsmegling

Reservation No. 7 – Bemanningstjenester, unntatt rekruttering av toppledere

 Reservation No. 8 – Leie-/leasingtjenester i tilknytning til skip og luftfartøyer uten operatør

Reservation No. 9 – Bergverk, unntatt petroleum

Reservation No. 10 – Handel med og salg av elektrisk kraft

Reservation No. 11 – Bakketjenester

Reservation No. 12 – Bilutleie og leasing av kjøretøy

Reservation No. 13 – Sjøtransport

Reservation No. 14 – Tollklarering

|  |  |
| --- | --- |
| **1.** |  |
| **Sektor:**  | **Alle sektorer** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.7 (Nasjonal behandling) Artikkel 3.9 (Øverste ledelse og styre) Artikkel 3.49 (Øverste ledelse og styre)  |
| Tiltak: | Lov av 3. juni 1997 nr. 45 om allmennaksjeselskaper Lov av 13. juni 1997 nr. 44 om aksjeselskaper Lov av 15. juni 2001 om stiftelser Lov av 29. Juni 2007 nr. 81om samvirkeforetak |
| Beskrivelse: | Investeringer:Daglig leder i et aksjeselskap eller et samvirkeforetak, minst halvparten av medlemmene i styret og bedriftsforsamlingen i et aksjeselskap, og minst halvparten av medlemmene i styret i et samvirkeforetak eller en stiftelse må være bosatt i Norge, med mindre Nærings- og fiskeridepartementet gir unntak i hvert enkelt tilfelle. Disse kravene gjelder ikke britiske statsborgere som er bosatt permanent i Storbritannia eller i et land som er medlem av EØS, eller borgere av et medlem av EØS som bor permanent i Storbritannia. |

|  |  |
| --- | --- |
| **2.** |  |
| **Sektor:**  | **Revisjonstjenester**  |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.7 (Nasjonal behandling) Artikkel 3.9 (Øverste ledelse og styre)   |
| Tiltak: | Lov av 20. november 2020 nr. 128 om revisjon og revisorer (revisorloven) |
| Beskrivelse: | Investeringer og grensekryssende tjenesterRevisjonsforetak kan ikke registreres som stiftelser. Eneeierskap eller partnerskap er begrenset til revisorer med bevilling. Flertallet av stemmerettighetene i et revisjonsforetak må innehas av revisorer med bevilling eller av revisjonsforetak. Lovpålagt revisjon av årsregnskap, herunder konsernregnskap, og andre revisjonsoppgaver som krever en ansvarlig revisor, kan utføres bare av revisjonsforetak og revisorer som er registrert i Norge og har bevilling der.  |

|  |  |
| --- | --- |
| **3.** |  |
| **Sektor:**  | **Regnskaps- og bokføringstjenester**  |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.7 (Nasjonal behandling) Artikkel 3.15 (Lokal tilstedeværelse) Artikkel 3.16 (Nasjonal behandling)  |
| Tiltak: | Lov av 8. juni 1993 nr. 109 om autorisasjon av regnskapsførere (regnskapsførerloven) Lov av 19. november 2004 nr. 73 om bokføring (bokføringsloven)  |
| Beskrivelse: | Investeringer og grensekryssende tjenester:Regnskapsforetak skal ha et fast forretningssted i Norge, og autoriserte regnskapsførere må i tillegg være bosatt i en EØS-stat. Finanstilsynet kan gjøre individuelle unntak fra kravet om fast kontor og fra bostedskravet, forutsatt at dokumenter som gjelder klienter i Norge, lagres og oppbevares på en ordnet og ansvarlig måte på et fast sted i dette landet.Regskapsdokumentasjon som gjelder norske klienter, må overføres til Norge for oppbevaring innen én måned etter at årsregnskapet er godkjent av foretaket, men senest innen sju måneder etter regnskapsårets slutt.Regnskapsmateriale som nevnt i bokføringsloven § 13 første ledd nr. 1 til 4 skal oppbevares i Norge i fem år etter regnskapsårets slutt. Regnskapsmateriale som nevnt i første ledd i bokføringsloven § 13 første ledd nr. 5 til 8 skal oppbevares i Norge i tre år og seks måneder etter regnskapsårets slutt.  |

|  |  |
| --- | --- |
| **4.** |  |
| **Sektor:**  | **Teknisk testing og analysetjenester** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.7 (Nasjonal behandling)Artikkel 3.14 (Markedsadgang) Artikkel 3.16 (Nasjonal behandling) |
| Tiltak: | Lov av 16. februar 2007 nr. 9 om skipssikkerhet  |
| Beskrivelse: | Investeringer og grensekryssende tjenester:Forhåndsgodkjenning kreves for tjenester som gjelder lovpålagt teknisk testing av fartøyer.  |

|  |  |
| --- | --- |
| **5.** |  |
| **Sektor:**  | **Inkassobyrå** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.15 (Lokal tilstedeværelse)  |
| Tiltak: | Lov av 13. mai 1988 nr. 26 om inkassovirksomhet mv.Forskrift av 14. juli 1989 nr. 562 til lov om inkassovirksomhet mv.  |
| Beskrivelse: | Grensekryssende tjenester:Inkassobyråer må ha et fast forretningssted i Norge. |

|  |  |
| --- | --- |
| **6.** |  |
| **Sektor:**  | **Eiendomsmegling**  |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.15 (Nasjonal behandling) Artikkel 3.16 (Lokal tilstedeværelse)  |
| Tiltak: | Lov av 29. juni 2007 nr. 73 om eiendomsmegling  |
| Beskrivelse: | Grensekryssende tjenester:Eiendomsmeglere må ha et fast forretningssted i Norge. Finanstilsynet kan i enkelttilfeller gjøre unntak fra kravet om fast kontor, forutsatt at dokumenter som gjelder klienter i Norge, lagres på en ordnet og ansvarligmåte på et fast sted i dette landet. |

|  |  |
| --- | --- |
| **7.** |  |
| **Sektor:**  | **Bemanningstjenester, unntatt rekruttering av toppledere** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.14 (Markedsadgang)Artikkel 3.15 (Lokal tilstedeværelse)  |
| Tiltak: | Lov av 17. juni 2005 nr. 62 om arbeidsmiljø, arbeidstid og stillingsvern mv. (arbeidsmiljøloven)Forskrift 4. juni 2008 nr. 541 om bemanningsforetak Forskrift av 11. januar nr. 33 om innleie fra bemanningsforetak |
| Beskrivelse: | Investeringer og grensekryssende tjenester:Kommersiell tilstedeværelse, registrering og en bankgaranti for et beløp som tilsvarer minimumskapitalen i et aksjeselskap. Bemanningsforetaks rekruttering er begrenset til norske borgere og personer med arbeidstillatelse. |

|  |  |
| --- | --- |
| **8.** |  |
| **Sektor:**  | **Leie-/leasingtjenester i tilknytning til skip og luftfartøyer uten operatør**  |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.7 (Nasjonal behandling) Artikkel 3.15 (Lokal tilstedeværelse)  |
| Tiltak: | Lov av 11. juni 1993 nr. 101 om luftfartForskrift av 7. august 2013 nr. 956 om luftfartsoperasjonerLov av 24. juni 1994 nr. 39 om sjøfart (sjøloven) Lov av 12. juni 1987 nr. 48 om norsk internasjonalt skipsregister (NIS-loven) |
| Beskrivelse: | Investeringer:Luftfartøyer: For å være registrert i luftfartsregistret i Norge må luftfartøyet må være eid enten av norske fysiske personer eller av norske foretak.Skip: Registrering i Norsk ordinært skipsregister (NOR): Bare for EØS-foretak der EØS-borgere eier minst 60 prosent av kapitalen. Det kan gjøres unntak fra 60-prosentsregelen. Registrering i Norsk internasjonalt skipsregister (NIS): Skip der mer enn 40 prosent er eid utenfor EØS-området må ha en driftsfunksjon i Norge.Dette kan gjennomføres ved at skipet drives av et norsk rederi med hovedkontor i Norge, eller et norsk driftsselskap, eller dersom skipet er registrert direkte i NIS av et utenlandsk foretak, kreves en representant fra EØS-området. Representanten må være bosatt i Norge og være godkjent for å motta søksmål på vegne av skipets eier.  |

,

|  |  |
| --- | --- |
| **9.** |  |
| **Sektor:**  | **Bergverk, unntatt petroleum** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.14 (Markedsadgang)  |
| Tiltak: | Lov av 19. juni 2009 nr. 101 om erverv og utvinning av mineralressurser (mineralloven)Forskrift av 23. mars 2009 nr. 1842 til minerallovenLov av 22. mars 2019 nr. 7 om mineralvirksomhet på kontinentalsokkelen Lov av 21. juni 1963 nr. 12 om vitenskapelig utforskning og undersøkelse etter og utnyttelse av andre undersjøiske naturforekomster enn petroleumsforekomster og mineralforekomster |
| Beskrivelse: | Investeringer og grensekryssende tjenester:Det kreves godkjenning for å utøve bergverksvirksomhet og utnytte naturressurser på land eller under vann. Det kan kreves lokal etablering. Ingen begrensninger med hensyn til tjenester i tilknytning til bergverksvirksomhet. |

|  |  |
| --- | --- |
| **10.** |  |
| **Sektor:**  | **Handel med og salg av elektrisk kraft** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang) Artikkel 3.14 (Markedsadgang)Artikkel 3.15 (Lokal tilstedeværelse)  |
| Tiltak: | Energiloven av 29. juni 1990 nr. 50Herunder supplerende forskrifter til loven.  |
| Beskrivelse: | Investeringer og grensekryssende tjenester:Godkjenning kreves for å organisere og drive en markedsplass for elektrisk kraft og for salg av elektrisk kraft. Det kreves lokal tilstedeværelse.  |

|  |  |
| --- | --- |
| **11.** |  |
| **Sektor:**  | **Bakketjenester** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.6 (Markedsadgang)Artikkel 3.14 (Markedsadgang) |
| Tiltak: | Rådsdirektiv 96/67/EF av 15. oktober 1996 om adgang til markedet for lufthavnrelaterte tjenester i lufthavnene i Fellesskapet, som implementertLov av 11. juni 1993 nr. 101 om luftfartForskrift av 3. november 2000 nr. 1096 om lufthavnrelaterte tjenester |
| Beskrivelse: | Investeringer og grensekryssende tjenester:Nivået for åpenhet om bakketjenester avhenger av lufthavnens størrelse. Antallet tjenesteytere i hver lufthavn kan være begrenset. For “store lufthavner” kan denne grensen ikke være under to tjenesteytere.  |

|  |  |
| --- | --- |
| **12.** |  |
| **Sektor:**  | **Bilutleie og leasing av kjøretøy** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.15 (Lokal tilstedeværelse)  |
| Tiltak: | Lov av 18. juni 1965 nr. 4 om vegtrafikkForskrift av 25. januar 1990 nr. 92 om bruk av kjøretøyLov av 10. april 2015 nr. 17 om finansforetak og finanskonsern (finansforetaksloven). |
| Beskrivelse: | Grensekryssende tjenester:Det kreves kommersiell tilstedeværelse. Motorkjøretøy skal være registrert i det nasjonale motorvognregistret. Bare midlertidig trafikk med kjøretøy registrert i utlandet er tillatt.Finansiell leasing anses for å være en finansiell tjeneste, som kan ytes bare av autoriserte finansforetak.  |

|  |  |
| --- | --- |
| **13.** |  |
| **Sektor:**  | **Sjøtransport**  |
| Undersektor: | Internasjonal sjøtransport (gods og passasjerer) |
| Næringsgruppering: | CPC 7211 og 7212  |
| Reservasjonstype: | Artikkel 3.6 (Markedsadgang) Artikkel 3.7 (Nasjonal behandling) Artikkel 3.8 (Bestevilkårsbehandling) Artikkel 3.9 (Øverste ledelse og styre) Artikkel 3.14 (Markedsadgang)Artikkel 3.15 (Lokal tilstedeværelse) Artikkel 3.16 (Nasjonal behandling)Artikkel 3.17 (Bestevilkårsbehandling) |
| Tiltak: | Lov av 24. juni 1994 nr. 39 om sjøfart (sjøloven)Lov av 12. juni 1987 nr. 48 om norsk internasjonalt skipsregister (NIS-loven)Forskrift av 30. juni 1987 nr. 579 om særskilt fartsområde for fartøyer og flyttbare innretninger i petroleumsvirksomhet registrert i norsk internasjonalt skipsregisterForskrift av 11. august 1989 nr. 809 om fartsområde for lasteskip registrert i norsk internasjonalt skipsregister (NIS)Forskrift av 9. juli 1993 nr. 596 om fartsområde for passasjerskip registrert i norsk internasjonalt skipsregister (NIS) Lov av 16. februar 2007 nr. 9 om skipssikkerhetForskrift av 22. desember 2011 nr. 1523 om kvalifikasjoner og sertifikater for sjøfolkLov av 21. juni 2013 nr. 102 om stillingsvern mv. for arbeidstakere på skip (skipsarbeidsloven)  |
| Beskrivelse: | Investeringer og grensekryssende tjenester:Skip registrert i Norsk ordinært skipsregister (NOR) må være eid av EØS-borgere eller av et EØS-foretak der EØS-borgere eier minst 60 prosent av kapitalen. Det kan gjøres unntak fra 60-prosentregelen. NOR-fartøyer: Dersom foretaket som eier skipet er et aksjeselskap, må det ha hovedkontor i EØS-området. Flertallet av styremedlemmene, herunder styrelederen, må være EØS-borgere bosatt i EØS-området og ha bodd i EØS-området de foregående to årene. NIS-fartøyer: Skip der over 40 prosent eies utenfor Norge, må ha en driftsfunksjon i Norge. Dette kan gjennomføres ved at skipet drives av et norsk rederi med hovedkontor i Norge, eller et norsk driftsselskap; dersom skipet er registrert direkte i NIS av et utenlandsk foretak, kreves en representant fra EØS-området. Representanten må være bosatt i Norge og være godkjent for å motta søksmål på vegne av fartøyets eier. For fartøyer i Norsk ordinært skipsregister (NOR) og Norsk internasjonalt skipsregister (NIS): Kapteinen må være EØS-borger. Det kan gjøres unntak fra denne regelen. |

|  |  |
| --- | --- |
| **14.** |  |
| **Sektor:**  | **Tollklarering** |
| Undersektor: | Ikke anvendt |
| Næringsgruppering: | Ikke anvendt |
| Reservasjonstype: | Artikkel 3.15 (Lokal tilstedeværelse)  |
| Tiltak: | Lov av 21. desember 2007 nr. 119 om toll og vareførsel (tolloven)Forskrift av 17. desember 2008 nr. 1502 til lov om toll og vareførsel (tollforskriften) |
| Beskrivelse: | Grensekryssende tjenester:Tolltjenester, herunder tollklareringstjenester og tjenester i tilknytning til bruk av midlertidig lagringsfasilitet eller tollager, kan ytes bare av personer etablert i Norge.  |